Onepa 8: Cosi ci Popia Embimbiliya ci Tẽlisiwa
Embimbiliya ka li sapula lika ovolandu ocili a pita kosimbu, pole li sapuilavo eci ci laika oku iya. Omanu ka va tẽla oku popia eci ci laika okuiya. Omo liaco, tua kũlĩha okuti Embimbiliya Ondaka ya Suku. Nye Embimbiliya li tu sapuila catiamẽla kueci ci laika okuiya?
Olio li tu sapuila eci catiamẽla kuyaki wa Suku. Kuyaki waco Suku oka malako ungangala kuenda omanu vãvi, pole oka popela vana vo vumba. Yesu Kristu soma yuviali wa Suku, oka linga okuti omanu va Suku vaka kuata ombembua lesanju. Ovo ka va ka vela vali ale oku fa.
Tuka sanjuka calua eci Suku aka pongolola osi yilo voluali luokaliye, ale hacoko? Tu kuete oku linga cimue nda tu yongola oku kala voluali luokaliye. Kesapulo lia sulako lielivulu lilo, tuka lilongisa eci tu kuete oku linga oco tu tambule ovina viwa Suku a laika oku eca ku vana vo vumba. Omo liaco, tanga onepa YECELÃLA kuenda tu konomuisi eci Embimbiliya li popia catiamẽla kueci ci laika oku iya.
umb_Latn umb_Latn umb_Latn umb_Latn